CELEX: 32018R1207
Language: da
Date: 2018-08-27 00:00:00
Title: Kommissionens gennemførelsesforordning (EU) 2018/1207 af 27. august 2018 om tarifering af visse varer i den kombinerede nomenklatur

30.8.2018   
               
               
                  DA
               
               
                  Den Europæiske Unions Tidende
               
               
                  L 220/1
               
            
         KOMMISSIONENS GENNEMFØRELSESFORORDNING (EU) 2018/1207
         af 27. august 2018
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. august 2018.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare udført i varmvalset ulegeret stål og belagt med en nikkel/sølv-legering.
                        Den er formet som en rund kappe (diameter 2,7 cm) med en let sænket midte, der er bøjet ned, så den udgør et hul, med små lufthuller i den nedbøjede del. Kappen er forbundet med et hult gevindskåret skaft (diameter 0,5 cm). Artiklen har en samlet længde på 2,5 cm.
                        Varen er beregnet til brug som et element i indstillingen af et særligt båndpasfilter (båndpasfiltret bruges i celleopdelte netværks basisstationer for at sende signaler i visse frekvenser), der filtrerer de højeste og laveste frekvenser fra, når den skrues ind i båndpasfilterchassiset.
                        Varen spiller en væsentlig rolle ved frekvensindstillingen. Den runde kappe fungerer som en resonator i justeringsprocessen. Hvis den runde kappes overflade skades, fører det til en forstyrrelse i radiofrekvensbølgerne.
                        Se billede. (*1)
                        
                     
                     
                        8517 70 00 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til afsnit XVI samt teksten til KN-kode 8517  og 8517 70 00 .
                        Da varen ikke er beregnet til at samle eller fastgøre varer, kan den ikke tariferes som en skrue eller en bolt. Den kan derfor ikke anses for at være en del til almindelig anvendelse som omhandlet i bestemmelse 2 til afsnit XV. Tarifering under pos. 7318  er derfor udelukket.
                        Varen er del af celleopdelte netværks basisstationer i betydningen af bestemmelse 2 b) i afsnit XVI, da dens særlige udformning og dimensioner gør den nødvendig for driften af basisstationerne, og den kan ikke anvendes til andre formål (jf. sag C-152/10 Unomedical, ECLI:EU:C:2011:402, præmis 29).
                        Artiklen skal derfor tariferes under KN-kode 8517 70 00  som en del af et apparat til at sende eller modtage tale, billeder eller andre data via trådløse netværk.
                     
                  
               (*1)  Billedet er kun vejledende.